cyanic-selkie/wikianc huggingface dataset:
Opsada Dubrovnika
Opsada
mini|300 px|lijevo|Ploča na ulazu u [[Dubrovnik|dubrovački Stari grad na kojoj su označena ratna oštećenja historijskih dubrovačkih građevina]] Opsada Dubrovnika nije prošla nezapaženo, pa su uskoro u grad stigli promatrači međunarodne zajednice, koji su u nekoliko navrata posredovali u uspostavi primirja koje je JNA redovno prekidala novim napadima na Dubrovnik. Slike i snimke razaranja Dubrovnika vrlo brzo su obišle svijet. U opkoljenom je gradu, koji je bio bez električne energije i vode, u zatočeništvu ostalo oko 70.000 stanovnika i izbjeglica iz Dubrovačkog primorja, Rijeke dubrovačke, Župe i Konavala. Branitelji grada su se utvrdili na položajima: Sustjepan, Nuncijata, Jadranska turistička cesta, tvrđava Imperijal na brdu Srđ i hotel Belvedere, a malobrojni minobacači su raspoređeni u kampu Solitudo na Babinom kuku te parku Gradac na Ilijinoj Glavici.
Milan Milišić, pjesnik srpskog porijekla, prva je žrtva napada na grad Dubrovnik. Poginuo je u svom stanu 05. oktobra 1991. godine od krhotine četničke granate.
Unatoč međunarodnim reakcijama, granatiranje Dubrovnika i pješački napadi na najisturenija mjesta odbrane nastavljeni su istim intezitetom, a 6. decembra 1991. godine izvršen je najžešći napad tokom kojeg je neprijatelj granatirao i užu gradsku jezgru koja je bila pod zaštitom UNESCO-a. Hrvatska ratna mornarica i obalna artiljerija uspješno su odbijali napade JRM širom Dalmacije, nakon čega se JRM povukla u Crnogorske mornaričke luke smještene u zaljevu Boke Kotorske.
Jedina veza Dubrovnika sa svijetom održavana je brzim gliserima prvog mornaričkog odreda Republike Hrvatske. Gliserima su dopremani hrana, lijekovi, pješačko naoružanje i streljivo.
Završne operacije
Nakon pritiska međunarodne zajednice i početka akcije za deblokadu Dubrovnika, JNA i ostale neprijateljske jedinicee napuštaju sjeverozapadni dio dubrovačke općine te se premještaju unutar granica Bosne i Hercegovine, zauzimajući sve dominantne kote i visove u neposrednoj blizini hrvatske granice. Zauzimanjem tih kota i visova, poglavito Golubovog kamena, neprijatelj je zadržao veliku prednost pred hrvatskim braniteljima i kontrolu nad Jadranskom turističkom cestom. Veći dio regularnih jedinicai JNA se povlači iz dubrovačkog zaleđa, ali se izuzetno dobro naoružani pripadnici TO istočne Hercegovine ukopavaju i utvrđuju svoje položaje.
Za zapovjednika Južnog bojišta postavljen je general Janko Bobetko koji je uspostavom novog zapovjedništva krenuo sa akcijama čišćenja dubrovačkog zaleđa i potpune deblokade šireg područja oko Dubrovnika.
Tokom Operacije Čagalj, kojoj je cilj bio osloboditi zapadne dijelove istočne Hercegovine, snage HVO i Hrvatske vojske su izbile u područje Popova polja čime su stvoreni preduslovi za daljnje akcije čišćenja dubrovačkog zaleđa.
Operacijom Tigar Hrvatska je vojska htjela ovladati zapadnim i sjevernim dijelom dubrovačkog zaleđa i potisnuti neprijatelja sa Golubovog kamena te na taj način uspostaviti normalno odvijanje saobraćaja Jadranskom turističkom cestom. Operacija je započela 4. jula 1992. godine, a uspješno je okončana krajem istog mjeseca. U operaciji su učestvovale jedinice 1. gbr (Tigrovi), 4. gbr (Pauci), 2. gbr (Gromovi) i 163. dubrovačka brigada HV.
Posljednja operacija Hrvatske vojske u dubrovačkom zaleđu je bila Operacija Vlaštica kojoj je cilj bio zauzeti dominantnu, 915 metara visoku kotu, sa koje je neprijatelj imao kontrolu nad širim područjem Dubrovnika. Sa Vlaštice su neprijateljski izvidnici vršili navođenje neprijateljske topničke vatre. Akcija je započela 22. oktobra 1992. godine a okončana je nekoliko dana poslije zauzimanjem Vlaštice, Ilijinog vrha i Buvavca te izbijanjem na potez Srnjak - Orah - Bobovište - kota Gradina, gdje je Hrvatska vojska prešla u aktivnu odbranu i na tim položajima ostala do januara 1996. godine. U operaciji su učestvovale jedinice 4. gbr i 163. brigade HV.
Posljedice
Grad i veći dio dubrovačke općine su pretrpjeli ogromne materijalne štete. U samom Dubrovniku su uništeni mnogi spomenici kulture nulte kategorije. Većina je kuća u selima i naseljima općine zapaljena i opljačkana. Opljačkana je i dubrovački aerodrom u Čilipima. Šteta od razaranja je danas gotovo u potpunosti sanirana, a Crna Gora se obavezala isplatiti dio odštete za ratna razaranja, palež i pljačku.
Raketa
mini|Raketa Redstone - okosnica projekta [[Mercury]]
Raketa je naziv za letjelicu, zrno, projektil, svemirski brod koja se kreće pomoću brzog izlaska plinova ili propelanta iz motora rakete.
Način rada
mini|Nacrt višestupne rakete iz 17. vijeka - poljskog izumitelja [[Kazimierz Siemienowicza]] Rakete lete na principu akcije i reakcije. Akcija je potiskivanje mlaznog pogona prema dolje, a reakcija je podizanje rakete prema gore. Kod većih raketa kao što su Sojuz i Space Shuttle (koji zapravo nije raketa) potreban je vodik jer je lagan i dobro izgara (zapaljiv je), ali i opasan jer se vrlo lako zbog toga može dogoditi nesreća.
A Winter's Tale
"A Winter's Tale" je singl britanske rock grupe Queen. Pjesma je snimana u periodu od 1991. do 1995. godine a objavljena je na 13. studijskom albumu Made in Heaven, prvom studijskom albumu objavljenom poslije smrti Freddija Mercurija. Pjesma je napisana nakon perioda snimanja prethodnog albuma Innuendo a inspirisana je Freddijevim momentima provedenim gledajući Ženevsko jezero sa prozora svoje bolničke sobe. Pjesma je psihodeličnog stila, sa sanjarskim osjećajima i prizorima koje je Mercury osjećao gledajući kroz prozor.
Muzički video
Muzički spot, produciran poslije smrti Freddija, je bio svojevrsni epitaf njemu u čast jer su u video prikazani slike i klipovi Fredijevih ranijih performansi.
ULK4
U jednoj studiji iz 2021., polazi se od konstatacije da je glioblastom je najmaligniji tumor mozga među odraslima. Uprkos multimodalnom liječenju, ostaje neizlječiv, uglavnom zbog svoje ekstenzivne heterogenosti i infiltracije u moždanom parenhimu. Nedavni dokazi ukazuju na disregulaciju ekspresije proteina promijelocitne leukemije (PML) u primarnim uzorcima glioblastoma. PML je na različite načine uključen u biologiju raka. U mozgu, PML učestvuje u fiziološkoj migraciji neuralnih progenitornih ćelija, za koje se pretpostavlja da služe kao ćelije porekla glioblastoma. Uloga PML-a u progresiji glioblastoma je nedavno privukla pažnju zbog njegovih kontroverznih efekata na ukupnu evoluciju glioblastoma. U svom radu proučavali su ulogu PML-a u patofiziološkim promjenama glioblastoma, koristeći U87MG ćelijsku liniju. Genetički su modificirali ćelije da uslovno prekomerno eksprimiraju PMLizoformu IV i fokusirali se na njegovu dvostruku ulogu u rastu tumora i invazivnom kapacitetu. Nadalje, ciljali su na medijator djelovanja PML-a, izmjenjivač Zeste-homologa 2 (EZH2), preko inhibitornog lijeka DZNeP. Predstavili su kombinovani in vitro-in silico pristup, koji koristi 2D i 3D kulture i računske algoritme koji predviđaju rak, kako bi se razlikovali i interpretirali uočeni biološki rezultati. Ukupni nalazi pokazuju da PML reguliše rast i invaziju putem različitih ćelijskih mehanizama.
Konkretno, prekomjerna ekspresija PML-a potiskuje ćelijsku proliferaciju, dok održava invazivni kapacitet ćelija glioblastoma U87MG i, nakon inhibicije PML-EZH2 puta, invazija se drastično eliminira. In silico simulacije sugeriraju da osnovni mehanizam fiziologije glioblastoma vođenog PML-om regulira invaziju, diferencijalnom modulacijom adhezivnog i difuznog kapaciteta ćelija od ćelije do ćelije. Dalje razjašnjavanje uloge PML-a u biologiji glioblastoma moglo bi postaviti PML kao potencijalni molekulski biomarker progresije tumora i njegovog posredovanog puta kao terapeutsku metu, s ciljem inhibicije rasta ćelija i potencijalno klonske evolucije u pogledu njihovog proliferativnog i/ili invazivnog fenotipa unutar heterogene tumorske mase.
Aminokiselinska sekvenca
Dužina polipeptidnog lanca je 1.275 aminokiselina, a molekulska težina 142.442 Da.
Funkcija
Ovaj gen kodira protein koji se koristi za funkciju transferaza, kinaza i serin/treonin proteín kinaza. Ima mjesto vezanja sa adenozin-trifosfatnim nukleotidima.
Hawker Tempest
Hawker Tempest nasljednik je nezadovoljavajućeg tipa Typhoon. Budući da se Typhoon u primarnoj ulozi kao lovac pokazao lošim, Hawker pravi nove planove za Typhoon Mk.II. Iz ovih planova proizilazi i Hawker Tempest sa puno izmjena naspram prototipu Typhoon Mk.II te dobija naziv Tempest.
Prototip Tempest Mk.I polijeće 24. februara 1943, tačno tri godine poslije prototipa prethodnika Typhoon. Problemi sa motorom Napier Sabre IV dovode do zamjene motora sa tipom Napier Sabre II. S novim motorom dolazi i novi tip Tempest Mk.V od juna 1943. Ukupno se od serije Mk. V pravi 805 aviona. Tip Mk.II dolazi s motorom Centaurus, koji zbog ugradnje okruglog hladnjaka donosi mogućnost prerade aerodinamičnih dijelova kojim je motor pokriven. Poslije Drugog svjetskog rata ovaj se model koristi kao F Mk.2 te ostaje do 1951. u službi. Indija kupuje 1946. 89 a Pakistan 1947. 24 komada ovog lovca bombardera.
Volkswagen Touareg
Volkswagen Touareg je luksuzni terenski automobil koji se u prodaji prvi put pojavio 2002. godine.
Volkswagen Race Touareg
Volkswagen Race Touareg je automobil koji se proizvodi samo za automobilizam kao Reli Dakar. Tako je on nasljednik Volkswagena Tareka. Od 2003. do 2005. godine se proizvodio Race Touareg 1, a od oktobra 2005. godine se proizvodi druga generacija Race Touareg 2. Svi Race Touareg su prijavljeni u Wolfsburgu, pa se mogu voziti po uličnom saobraćaju.
Vaterpolo na Olimpijskim igrama 1996.
Na Olimpijskim igrama u Atlanti u SAD-u, konačna tabela na vaterpolskom turniru je bila sljedeća:
Završnicu turnira je obilježio neviđeni do tada presedan, kojim je hrvatski trener bio isključen nakon utakmice u polufinalu. Nije mu bilo dozvoljeno da vodi svoju ekipu u finalu, iako je bio običaj do tada da kažnjeni trener počne kaznu odrađivati nakon olimpijskog turnira.
Dispozitiv
Dispozitiv je srž upravnog akta. Dispozitivom se rješava o predmetu postupka u cijelosti i o svim zahtjevima stranaka o kojima u toku postupka nije posebno riješeno. Dispozitiv mora biti kratak i određen, a, kad je potrebno, može se podijeliti i na više tačaka. Dispozitivom se može riješiti i o troškovima postupka, ako ih je bilo, određujući njihov iznos, ko ih je dužan platiti, kome i u kojem roku. Ako se u dispozitivu ne rješava o troškovima, navest će se da će se o njima donijeti poseban zaključak. Ako se rješenjem nalaze izvršenje kakve radnje, u dispozitivu će se odrediti i rok u kome se ta radnja ima izvrsiti. Kad je propisano da žalba ne odgađa izvršenje rješenja, to mora biti navedeno u dispozitivu.
Volkswagen Fox
mini|lijevo|VW Fox od 1986. do 1993. mini|lijevo|Spacefox mini|lijevo|Crossfox mini|VW Fox Volkswagen Fox su više imena automobila Volkswagena. Aktuelni evropski model se proizvodi od 2005. godine.
Spisak raketnih letjelica
Ovaj spisak raketnih letjelica odnosi se na letljelice koje se koriste za podizanje tereta u svemir, te za zrakoplove i ostale letjelice na raketni pogon. Za popis raketa koja su korištena kao oružje pogledajte članak Spisak raketnih oružja.
NGC 4677
NGC 4677 (također poznat kao ESO 322-78, MCG -7-26-44 i PGC 43127) je prečkasta spiralna galaksija koja je udaljena oko 143 miliona sg od Zemlje i nalazi se u sazviježđu Kentaur. Najveći prečnik je 1,60 (67 hiljada sg) a najmanji 0,7 uglovnih minuta (29 hiljada sg). Prvo otkriće je napravio John Frederick William Herschel 8. juna 1834. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 1651
NGC 1651 (također poznat kao ESO 55-SC30) je otvoreno zvjezdano jato i nalazi se u sazviježđu Sto. Prvo otkriće je napravio John Frederick William Herschel 3. novembra 1834. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Čerkezi
mini|desno|200px|Čerkezi Čerkezi su narod koji nastanjuje sjevernokavkaski region, uglavnom sjever Karačaj-Čerkezije (11% ukupnog stanovništva) i četiri sela u Adigeji: Khodz, Blechepsin, Koshekhabl, Ulyap.
Čerkezi govore kubansko-zelenčučkim dijalektom kabardinskoga jezika. Zvanično Besleni iz Karačaj-Čerkezije su također svrstani u čerkesku zajednicu iako govore bitno različitim kabardijanskim dijalektom, koji je na neki način spona između istočnog i zapadnog čerkeskog jezika. Ovaj narod ubraja se među najstarije kavkaske narode,a pored brojnih evropskih putopisaca, pominju ga čak i starogrčki pisci pod imenom Kerkesi. Nakon Krimskog rata (1853-56) carska Rusija se usredsrijedila da po kratkom postupku riješi problem kavkaskih naroda. Poslije vojnih uspjeha ruske carske vojske protiv Murida, pod vođstvom šejha Šamila Dagestanija koji se 1859. godine povlači iz borbe u Meku, nastaje izuzetno težak period za kavkaske muslimanske narode. Nudi im se prijelazak preko rijeke Kubana ili napuštanje rodne kavkaske zemlje. Kavkaska ruska vojska dovodi u pomoć odrede Kozaka koji nastavljaju teror nad nedužnim stanovništvom ove oblasti. Već slijedeće godine počinje masovni odlazak oko milion Čerkeza na teritorije Osmanskog carstva koje ih prihvata i nastanjuje. Visoka Porta je osnovala tri muhadžirske komisije: anadolsku, bliskoistočnu i balkansku. Oko 400 hiljada njih biva nastanjeno po Bugarskoj (trakijski dio), Rumuniji (naročito u oblasti Dobrudža), Grčkoj, Makedoniji, Kosovu (na nizinskim oblastima) i Sandžaku. Nažalost iz razloga što su bili vidljiv otežavajući faktor prodora panslavizma na Balkanu, što u smislu kulture i civilizacije, što u smislu vojne sile koja je ugušila sve nacionalne ustanke protiv aktuelne osmanske vlasti, bili na zahtjev pobjedničke strane u Rusko-turskom ratu (1877-78) raseljeni sa Balkana u Anadoliju i Bliski istok uz zabranu za povratak. Danas ih ima uglavnom u Turskoj, Ruskoj Federaciji, Jordanu, Siriji i zapadnoj Evropi.
Rješenje
Rješenje je upravni akt kojim se odlučuje o glavnoj stvari u postupku, on predstavlja odluku organa javne uprave koja je vezana za neko pravo ili obavezu, odnosno zaštitu javnog interesa u nekom konkretnom slučaju (kao što presuda u istom smislu predstavlja odluku sudskog organa). Rješenje je autoritativan upravni akt koji se izdaje jačom voljom organa državne uprave ili institucije koja raspolaže javnim ovlaštenjima i ono mora sadržavati svoje sadržajne elemente, obrazloženje, i biti pravilno doneseno i na zakonu zasnovano. Rješenje se donosi pismeno. Iznimno, u slučajevima predvidjenim zakonom o upravnom postupku, rješenje se može donijeti i usmeno. Pismeno rješenje sadrži:
U slučajevima predviđenim zakonom ili propisom donesenim na osnovu zakona rješenje ne mora sadržavati pojedine od ovih dijelova. Ako se rješenje obrađuje mehanografski, umjesto potpisa može da sadrži faksimil ovlaštene službene osobe. I kad se rješenje objavi usmeno, mora se izdati napismeno. Rješenje se mora dostaviti stranci u originalu ili u ovjerenom prepisu.
Sveti Toma i Princip na Svjetskom prvenstvu u atletici 2017.
Svetog Tomu i Principa na Svjetskom prvenstvu u atletici 2017. u Londonu od 4. do 13. augusta 2017. predstavljala je jedna atletičarka.
Gasparo Angiolini
Gasparo Angiolini (Firenca, 9. februar 1731. - Milano, 6. februar 1803.), italijanski koreograf i kompozitor koji je među prvima objedinio ples, muziku i zaplet u dramskom baletu.
Karijera
Gasparo Angiolini je započeo plesačku karijeru u gradu Lucca i nastupao je u sjevernoj Italiji, prije nego što se zaputio u Beč ranih 1750-ih. Tu je u veoma cijenjenoj carskoj pozorišnoj kući Hoftheater, došao pod kreativni utjecaj Franza Hilverdinga, čiji baleti su uspješno objedinjavali pantomimu, pokret, i karakterizaciju kroz kratke priče. 1758. godine, nakon odlaska Hilverdinga u St. Petersburg, Angiolini ga je naslijedio kao balet majstor. Postepeno je tu počeo graditi svoj vlastiti kreativni stil. Njegove prve baletske drame su često bile zasnovane na izražajnim gestama samih baletskih plesača putem kojih je bila izražavana sama radnja u baletnom djelu.
Sarađivao je sa kompozitorom Christophom Willibaldom Gluckom na njegovim baletima Don Juan ou le festin de pierre 1761. godine po istoimenom pozorišnom komadu Molièrea u kojem je najveći dio radnje bio izražen kroz ples. Godine 1762. organizovao je baletne sekvence u izvornoj izvedbi opere Christopha Willibalda Glucka Orfej i Euridika, koja je značajna u historiji opere po svom dramskom jedinstvu i povećanom naglasku na ples. U St. Petersburgu napravio je nekoliko baletskih koreografija koristeći muziku koju je on sam komponovao. Zatim je na muziku istog kompozitora 1765. godine uradio koreografiju za baletsku pantomimu Sémiramis kao i balet za operu Iphigénie en Aulide. U svom predgovoru za operu Don Juan, Angiolini je kroz pero pisca i libretiste Raniera de Calzabigija identifikovao njegov rad s idealima antičke pantomime, što je On je skovao izraz "danza parlante," (bos. "plesni govor") odražavajući uvjerenje da se plesom mora govoriti. U isto vrijeme, on je insistirao na tome da umjetnik mora napraviti radnju "vidljivom." Angiolini je proveo nekoliko godina u Sankt Peterburgu, prije povratka u Italiju. Napravio je nekoliko baleta u Veneciji i 1773. godine, a u Milanu je objavio knjigu u kojoj je negirao stav Jean-Georges Noverrea da je prvi uveo akcioni balet (franc. ballet d'action) prisvajajući tu zaslugu sebi umjesto svom mentoru Franzu Hilverdingu. Time je započeo dugotrajnu i žučnu polemiku na ovu temu. Godine 1774. Angiolini se vratio u Beč nasljeđujući na mjestu balet majstora samog Noverrea. Međutim, njegovo baletsko stvaralaštvo u Beču nije bilo dobro primljeno pa se nakon nekog vremena vraća Sankt Peterburg gdje je odradio dva dugotrajna ugovora sa tamošnjom carskom baletskom kućom tokom 1770-ih i 1780-ih. U pauzi između ova dva ruska baletska angažmana Angiolini je imao brojne baletske nastupe po Italiji, a posebno u operskoj kući La Scala u Milanu. Zog svojih nepodobnih političkih pogleda bio je pritvoren i protjeran iz Milana. Kasnije se vratio u Milano gdje je i umro.
NGC 7587
NGC 7587 (također poznat kao MCG 1-59-37, PGC 70984 i UGC 12484) je prečkasta spiralna galaksija koja je udaljena oko 403 miliona sg od Zemlje i nalazi se u sazviježđu Pegaz. Najveći prečnik je 1,20 (141 hiljada sg) a najmanji 0,3 uglovnih minuta (35 hiljada sg). Prvo otkriće je napravio Albert Marth 5. oktobra 1864. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
V-2
V-2 pravog imena Vergeltungswaffe 2 (Oružje osvete 2) je bila balistička raketa upotrebljena protiv Engleske i Belgije u zadnjoj godini Drugog svjetskog rata. Pored toga ova raketa je bila prva stvar napravljena od čovjeka koja je lansirana u svemir pošto je dostigla visinu od 189 kilometara.
Nastanak
Još 1927. godine pripadnici Njemačkog udruženja za svemirski let (Verein für Raumschiffahrt) su počeli svoje prve eksperimente na pravljenju rakete na tekući pogon. Pet godina nakon ovoga prilično sramežljivog početka njemačka vojska je uočila projekt koji je po njima imao potencijal da se koristi kao dalekometna artiljerija. Na pokusu upriličenom 1932. godine general Walter Dornberger je bio oduševljen modelom dizajniranim od Wernhera von Brauna nakon čega ga je nagovorao da se pridruži vojnim istraživanjima. Kako su nacisti sljedeću godinu nakon dolaska na vlast zabranili udruženje za svemirski let von Braun bez obzira na svoje političke veze koje su mu davale zaštitu nije imao druge mogućnosti nego da prihvati ponudu ako se htio nastaviti baviti svojim "hobijem". Na čelu istraživača sada vojnog projekta von Braun u decembru 1934. dovršava svoju raketu imena A-2 čiji prototip dostiže visinu od 3,5 kilometara. Kako je rad na modelima imena A-3 i A-4 zahtjevao veći radni prostor svi dizajnerski i proizvođački pogoni su preseljeni na baltički otok Peenemunde 1937. godine gdje će trajati do kraja rata. Do konačnog uspjeha projekta A-4 proći će više od 5 godina pošto tek treći prototip, koji je lansiran 3. oktobra 1942. godine uspjeva, pogoditi cilj udaljen 192 km.
A-4
Iako će proizvodnja ove rakete započeti tek 1943. godine saveznici su već ranije bili obavješteni o njoj zahvaljujući nacističkoj propagandi koja se raspjevala o novom oružju. Kako bi se usporila izgradnja ovo čudesnog oružja Britanci su izvršili masovno bombardiranje Peenemundea 16.-17. augusta 1943. godine pri čemu je poginulo veliki broj njemačkih dizajnera među kojima je najvažniji bio Walter Thiel tvorac revolucionarnog raketnog pogona. To uspješno bombardiranje je samo zaustavilo projekt koji se tada već smatrao previše važnim da se obustavi bez obzira na ljudske gubitke i materijalnu štetu. Pogon ove rakete je bio motor kojem je gorivo bilo mješavina alkohola i kisika u tekućem stanju. U rezervoarima je bilo smješteno 3.800 kilograma prvog i 4.900 kg drugog goriva. Domet rakete je iznosio 300 km na koje je bio u stanju prenijeti bojevu glavu od 1 tone. Glavni problem cijelog projekta se na kraju nalazio u preciznosti pošto je imala samo 50 postotnu tačnost da će pasti na udaljenost od 17 kilometara oko zadanog cilja. Zbog ovog, raketa je prije svega korištena za raketiranje gusto naseljenih mjesta.
V-2
U skladu s propagandom i željama Hitlera raketa A-4 dobija službeno ime V-2 iako nije imala nikakve veze s projektom V-1. Prvi primjerci ove rakete su lansirani na svoje ciljeve 2. septembra 1944. godine. Od tada pa sve do rata biti će sveukupno napravljeno njih 6000 od čega će tek 3500 biti lansirano na savezničke ciljeve. Najveći broj tih lansiranih raketa svoj cilj su našle u Engleskoj ili Belgiji pošto ih tamo palo čak 3000. Vijest o početku ovih napada Winston Churchill je sakrivao od parlamenta i javnosti sve do novembra kada je primoran nacističkom propagandom izaći u javnost. Od samih početaka ovih napada pa sve do kraja rata saveznici su dali prioritet napadanju i uništavanju lansirnih rampi za rakete. Iako su ti napadi zabilježili veliki uspjeh puno veći efekat po broj žrtava će biti od nepreciznosti gađanja ciljeva tako da je u prosjeku svaka raketa ubila "samo" 5 ljudi. Osnovni razlog tako niskog broja žrtava se nalazio u činjenicama da je veliki broj ovih raketa pao u more ili na polja dok ih je veoma mali broj napravio više od desetak žrtava. Da li su rakete V-2 bile uspjeh ili ne s vojnog stajališta je još uvijek predmet debata. Cijena jedne ove rakete je bila jednaka cijeni proizvodnje 4 tenka tipa Tigar ili čak 8 tipa Panzer IV. Da su se ta sredstva upotrebila za gradnju mlaznih lovaca Me 262 (pošto država nije imala goriva niti za postojeće tenkove) njemačka industrija bi bila puno manje oštećena u bombardiranjima. S druge strane moralni efekat tih raketiranja je bio ono što je nacistički vrh tražio. mini|300px|lijevo|Američko testno lansiranje rakete V-2 nakon završetka rata
Nakon rata
Krajem rata Amerikanci i Sovjeti su počeli lov na što veći broj preostalih V-2 raketa i njihove projektante. Kako Nijemci nisu bili oduševljeni idejom da budu zarobljeni od Sovjeta većina njih se dobrovoljno predala drugoj strani dok je "samo" njih 250 završilo u Moskvi. Nastavljajući projekt V-2 obje strane će doći u svemir, dok će Amerikanci zahvaljujući von Braunu stići sve do Mjeseca. Sveukupnu cjelokupni raketni program obje strane nakon 1945. godine nije ništa drugo do li nastavak V-2 i drugih njemačkih raketnih programa pod "kodnim" imenima A (do A-12).
NGC 6099
NGC 6099 (također poznat kao MCG 3-41-146, PGC 57640 i UGC 10299) je eliptična galaksija koja je udaljena oko 411 miliona sg od Zemlje i nalazi se u sazviježđu Herkul. Najveći prečnik je 1,30 (155 hiljada sg) a najmanji 1,3 uglovnih minuta (155 hiljada sg). Prvo otkriće je napravio Truman Henry Safford 24. aprila 1867. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
IC 1432
Najbliži NGC/IC objekti
Sljedeći spisak sadrži deset najbližih NGC/IC objekata.
Kansas
Kansas (fonol.: Kanzas, KS) je država na srednjem zapadu Sjedinjenih Američkih Država. Riječ Kansas potiče od siuske reči Kansa, što znači "ljudi južnog vjetra".
Historija
Kansas, kao dio Kupovine Louisiana, je aneksovan u SAD 1803. godine kao neorganizovana teritorija. Nakon toga, Kansas je postao dio Teritorije Misouri do 1821. godine.
Fort Levenvort je bio prvo evropsko naselje, nastao oko 1827. Putnici na putu do Utaha, Kalifornije ili Oregona su koristili Kansas kao usputno mjesto za odmor i nabavku neophodnih stvari. 30. marta 1855, "Border Ruffians" su napali Kansas iz Misouria tokom prvih izbora u ovoj teritoriji da bi nametnuli robovlasničku legislaturu. Krvareći Kansas (Bleeding Kansas) je bio serija sukoba od 1854. do 1856. oko pitanja robovlasništva i smatra se jednim od povoda Američkog građanskog rata.
Kanzas je postao 34. država Unije 29. januara 1861. godine. 19. februara 1861. Kansas je postao prva američka država koja je zabranila sva alkoholna pića.
21. augusta 1863. pro-južnjački Vilijam Kvantril je izvršio Kvantrilov napad na grad Lorens, ubijajući mnoge ljude i uništavajući sam grad.
Zakon i državno uređenje
Glavni grad Kansasa je Topeka. Najvišna izvršna vlast leži u guverneru države, trenutno Jeff Colyer iz Republikanske stranke. Guverner se bira na svake četiri godine i ima prava na dva mandata. Zakonodovna vlast države leži u dvodomnom kongresu.
Trenutni delegati u američkom senatu su Pat Roberts i Jerry Moran. Kansas ima četiri predstavnička mjesta u donjem domu Amerike, a trenutni predstavnici su Roger Marshall, Lynn Jenkins, Kevin Yoder i Ron Estes. Svi navedeni su iz Republikanske stranke.
Kanzaške škole, kako privatne tako i državne, imaju standard koji je među najvećim u Americi. Kansas je prva država u kojoj je prekinuta rasna segregacija u školama, nakon što je sudski spor Brown protiv Odbora za obrazovanje Topeke zaustavio segregaciju u školama širom SAD-a.
Od početka 1990, Kansas se transformirao u društveno konzervativnu državu. Dekada je donijela nove zabrane na abortus, koji je bio jedan od glavnih faktora koji je zamijenio demokrate u državi republikancima. Godine 2005, Kansas je odobrio amandman ustavu kojim su zabranjeni brakovi između osoba istog spola (devet godina kasnije utvrđen neustavnim i poništen).
Geografija
Kansas se graniči s Nebraskom na sjeveru, s Missourijem na istoku, s Oklahomom na jugu i s Coloradom na zapadu. Geografski centar kontinentalne SAD se nalazi u okruga Smith u Kansasu. Država je podeljena na 105 okruga i 628 gradova.
Ekonomija
2003. godine, ukupni bruto dohodak Kansasa je bio oko 93 milijardi dolara. Dohodak po glavi stanovnika je bio $29.438. Poljoprivredna proizvodnja uključuje stoku, pšenicu, soju i kukuruz. Industrijska proizvodnja uključuje prevoznu opremu, komercijalne i privatne avione (kompanija Boeing je locirana u Witchita), hemijske proizvode, mašineriju i gorivo.
Demografija
2003. godine, stanovništvo Kansasa je brojalo 2.723.507 ljudi.
Rasa:
Vjeroispovest:
Eksproprijacija
Zakon o eksproprijaciji izričito navodi postojanje općeg interesa kao uvjet odnosno svrhu provođenja eksproprijacije. Taj interes se može ostvariti kada je u pitanju izgradnja aerodroma, puteva, vodovoda, kanalizacije, podizanja tvornica, regulacije vodotoka, izgradnje naselja itd. Ovakav predmet eksproprijacije može biti samo nepokretnost koja je u svojini građana, vjerskih zajednica, fondacija, Udruženja građana isl. Eksproprijacija se vrši za potrebe korisnika eksproprijacije tako što ranijem vlasniku nekretnine prestaje pravo vlasništva na nekretnini, a novom vlasniku ono se uspostavlja na način što eksproprijacijom nepokretnosti korisnik stiče pravo da tu nepokretnost koristi za svrhu radi koje je eksproprijacija izvršena.
Kingston
Kingston je glavni grad države Jamajke.
Leži na jugoistočnoj obali otoka. Osnovan je 1692, a postao je glavni grad 1872.
Postoji tvornica cementa, kao i prehrambena industrija; Izvoze se: šećer, banane, kakao, kafa, boksit, aluminij itd. Jak je turizam, a postoji i međunarodni aerodrom.
U 2004. Kingston je imao 660.000 stanovnika.
NGC 3173
NGC 3173 (također poznat kao ESO 500-16, IRAS 10122-2726, MCG -4-24-22 i PGC 29883) je spiralna galaksija koja je udaljena oko 116 miliona sg od Zemlje i nalazi se u sazviježđu Zračna pumpa. Najveći prečnik je 2,10 (71 hiljada sg) a najmanji 1,7 uglovnih minuta (57 hiljada sg). Prvo otkriće je napravio John Frederick William Herschel 24. marta 1835. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Jaroslav Sakala
Jaroslav Sakala bivši je čehoslovački i češki skijaš-skakač.
Karijera
Bio je izraziti letač. U Svjetskom kupu debitirao je 15. januara 1989. na domaćoj letaonici Čerťák u Harrachovu. Prvi veći uspjeh ostvario je na ZOI 1992. u francuskom Albertvilleu, gdje je s reprezentacijom Čehoslovačke osvojio bronzanu medalju u ekipnim skokovima. U toj i narednoj sezoni Svjetskog kupa u ukupnom poretku bio je drugi, odnosno četvrti.
Sa SP-a 1993. u švedskom Falunu vratio se s tri medalje (pojedinačno srebro i dvije ekipne bronze na maloj i velikoj skakaonici). Do prve pobjede u Svjetskom kupu došao je 30. januara 1993. na Letalnici u slovenskoj Planici. Jedinu pobjedu na običnoj skakaonici ostvario je na domaćem terenu u Liberecu 16. januara 1994. Do posljednje pobjede došao je 20. marta 1994. na SP-u u letovima na Planici (bodovalo se i za Svjetski kup). Prvi je češki skakač koji je prešao čarobnu granicu od 200 m. U sljedećim godinama nije mogao održati dobru formu i nije osvojio više nijednu medalju, djelomično zbog sukoba sa Češkim skijaškim savezom, ali i zbog kraćeg perioda u kojem se odao alkoholu. Ipak, vratio se sportu i od 1996. do povlačenja 2002. pojavio se na još dosta letačkih takmičenja.
Lični život
Ima sina Filipa, koji je, također, skijaš-skakač.
IFT122
Međuflagelski transportni protein 122 jest protein koji je kod ljudi kodiran genom  IFT122 sa hromosoma 3.
Aminokiselinska sekvenca
Dužina polipeptidnog lanca je 1.241 aminokiselina, a molekulska težina  141.825 Da.
Funkcija
Protein kodiran ovim genom ima za funkciju  u razvoju organizma. Učešće u takvim biološkim procesima, kao što je biogeneza i degradacija trepavica, omogučava alternativna prerada, sa izoformama.
Lokaliziran u citoplazmi, citoskeletu, ćelijskim procesima, trepavicama.
NGC 860
NGC 860 (također poznat kao PGC 8606) je eliptična galaksija koja je udaljena oko 406 miliona sg od Zemlje i nalazi se u sazviježđu Trokut. Najveći prečnik je 0,50 (59 hiljada sg) a najmanji 0,3 uglovnih minuta (35 hiljada sg). Prvo otkriće je napravio Jean Marie Edouard Stephan 18. septembra 1871. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Kirgistan na Zimskim olimpijskim igrama 2014.
Sportisti iz Kirgistana učestvovali su po šesti put na Zimskim olimpijskim igrama. Na svečanom otvaranju zastavu Kirgistana nosio je Dmitry Trelevski
30p Alpsko skijanje
Na temelju rang lista Međunarodne skijaške federacije od 30. decembra 2013. sportaši iz Kirgistana obezbjedili su jedno mjesto za sudjelovanje na olimpijskim igrama.
Napomene
<references group="N"/>
Madagaskar na Svjetskom prvenstvu u atletici 2017.
Madagaskar na Svjetskom prvenstvu u atletici 2017. u Londonu od 4. do 13. augusta 2017. predstavljala je jedna atletičarka.
SRPRB
Podjedinica signalnog prepoznavanja receptorske čestice jest protein koji je kod ljudi kodiran genom SRPRB sa hromosoma 3.
Aminokiselinska sekvenca
Dužina polipeptidnog lanca je 271 aminokiselina, a molekulska težina  29.702 Da.
Funkcija
Protein kodiran ovim genom sličan je mišjem proteinu koji je podjedinica receptora čestica za prepoznavanje signala (SR). Ova podjedinica je transmembranska GTPaza koja pripada natpotodici GTPaza. Ona sidri alfa podjedinicu, GTPazu periferne membrane, za ER membranu (ER). SR je potreban za kotranslacijsko ciljanje i sekretornih i membranskih proteina na ER membranu.
CAMPD1
Protein kaptodaktilije 1 (campd1) jest protein koji je kod ljudi kodiran genom  CAMPD1 sa hromosoma 3. Alternativni nazivi su: simbolična kampodaktilija jagodićnojastučasta klinodaktiija. citogenetička lokacija je: 3q11.2-q13.12, a genomske koordinate (grch38) između baznih parova: 3:94,000.000–108,200,000.
Smatra se da klinodaktilija 1 ima autosomno dominantni obrazac nasljeđivanja.
Klinička obilježja
U ruralnom području zapadne Sjeverne Karoline, Murphy (1926) opisao je kamptodaktiliju kod mnogih pripadnika per generacija. Jedanaest oboljelih imalo je i subluksaciju koljenskog zgloba koja se obično lahko smanjila. Hefner (1929, 1941) je prijavio njenu pojavu u četiri generacije. Kamptodaktilija, iako se često javlja kao izolirana anomalija, povremeno je obilježje genetički različitih poremećaja (vidi kraniokarpotarzusna distrofija, ). Simptomi uključuju streblodaktiliju, kongenitalnu kontrakturu prstiju i kongenitalnu Dupuytrenovu kontrakturu. Parish et al. (1963) opisali su fleksijsku kontrakturu prstiju (streblodaktilija: grčki streblos = savijen, iskrivljen) i aminoaciduriju kod 10 žena iz tri generacije te porodice. Kod dvije žene šake su bile normalne, ali je prisutna ista aminoacidurija. Devet muškaraca bilo je normalno. Budući da su sve žene u pravoj liniji bile pogođene jednom ili obje navedene osobine, ovo je po definiciji holističko. Međutim, to nije, barem ne nužno, dominantno spolno vezano obilježje kao što su autori predložili. Kod većine pacijenata zahvaćeni su prsti od 2 do 5. Ovaj entitet se možda ne razlikuje od kamptodaktilije.
Nevin et al. (1966) pronašli su također taurinuriju u vezi sa kamptodaktilijom. Čini se da je povećano izlučivanje taurina bubrežnog porijekla. Taurin nije aminokiselina već sulfonirani amin koji nastaje kao krajnji produkt metabolizma aminokiselina koje sadrže sumpor. Zabilježeno je nekoliko slučajeva prijenosa s muškarca na muškarca u četiri proučavane porodice. Donofrio i Ayala (1983) izvijestili su o porodici u kojoj su četiri žene u dvije generacije bile pogođene poremećajem koji su prijavili Parish et al. (1963) i nazvali streblodaktilija. U ovim porodicama nije zabilježen porast broja pobačaja. Autori su predložili spolno ograničeno autosomno dominantno nasljeđivanje. Streblodaktilija je karakterizirana trajnom fleksijskom kontrakturom svih prstiju u proksimalnim interfalangnim zglobovima. Sugerirali su da se kamptodaktilija (koja često pogađa samo peti prst i očito je autosomno dominantna osobina s nepotpunom penetrabilnošću) razlikuje od streblodaktilije. Malik et al. (2008) proučavali su veliku 4-generacijsku njemačku porodicu u kojoj je 13 članova sa kamptodaktilijom i segregirali autosomno dominantno nasljeđivanje. Pogođeni članovi porodice pokazali su kamptodaktiliju petog prsta povezanu sa jastučićima na zglobovima na iskrivljenom petom prstu i na prstima 2 i 3. Žene su obično bile teže pogođene od muškaraca.
Mapiranje
U velikoj njemačkoj porodici koja segregira autosomno dominantnu kamptodaktiliju povezanu sa jastučićima na zglobovima, Malik et al. (2008) su, mikrosatelitskom analizom, isključili su pet kandidatskih lokusa za koje se zna da su povezani sa fenotipovima sličnim kamptodaktiliji. Naknadno skeniranje cijelog genoma pokazalo je vezu na hromosomskoj regiji 3q11.2-q13.12, sa maksimalnim lod rezultatom od 2 poena od 3,04; događaji rekombinacije definirali su kritični interval od 14,94-cM (27,69-Mb) između markera D3S2465 i D3S3044. Autori su označili lokus CAMPD1.
Čikaške javne škole
mini|desno|Bivše sjedište u [[Chicago Loopu]] Javne škole u Chicagu (en. Chicago Public Schools), ili često skraćeno CPS među stanovništvom i političarima, a zvanično City of Chicago School District #299 (Školski distrikt grada Chicaga #299) iz razloga finansiranja i upravljanja, je veliki školski distrikt koji upravlja sa 675 javnih osnovnih i srednjih škola u gradu Chicago, Illinois. Čikaške javne škole su trenutno treći najveći školski distrikt u SAD po broji upisanih učenika, sa preko 400.000 učenika.
Varisulca
Varisulca je predložena bazna grupa taksona Podiata. Obuhvata nekoliko rodova heterotrofnih protista, od kojih su najpoznatiji anciromonade (planomonade), koloditionidi (difileidi), rigifilidi (Rigifila, Micronuclearia) i Mantamonas).
Nedavni dokazi sugeriraju da su posljednja tri međusobno usko povezana, tvoreći kladus zvani CRuM, ali da je malo vjerovatno da će biti posebno vezani za anciromonade. Cavalier-Smith Smith predložio je novo potkoljeno Varisulca koje se sastoji od razreda: Čini se da je Varisulca parafiletsko stablo  Podiata. Tako se i ona možda pojavila kao druga bazna grupa Podiata, poput Malawimonas, Metamonada i / ili Amoebozoa i Amorphea.
Neke grupe Apusozoa sada se smatraju predstavnicima Varisulca. Apusomonadida (npr. Thecamonas) sada nisu direktno povezane sa Varisulca, ali se smatraju sestrinskom sa Opisthokonta. Sulcozoa (izvorno samo Varisulca i Apusozoa) sada obuhvata Unikonta / Amorphea i postaje ekvivalent (bazna grupa) Podiata i Sarcomastigota.
Prema nekim nalazima, Mantamonadida je sestrinska sa Apusomonadida u Apusozoa.
Taksonomija
Potkoljeno Varisulca Cavalier-Smith 2012
Turbe - Mauzolej u Bihaću
mini|250px|Turbe i Kapetanova kula mini|desno|250px|[[Interijer turbeta u Bihaću]] Turbe – mauzolej u Bihaću potiče iz perioda austrougarske uprave u Bosni i Hercegovini i izgrađeno je da bi se iskazao pijetet prema braniocima grada koji su hrabro poginuli u borbama protiv austrougarskih trupa.
Historija
Odlukom Berlinskog kongresa, juna 1878. godine, Austro-Ugarska je dobila pravo da anektira Bosnu i Hercegovinu. Prilikom ulaska austrougarskea vojske, bilo je potrebno nekoliko mjeseci da se uguši otpor, naročito muslimanskog stanovništva. Borbe pod zidinama Bihaća počele su od 7. septembra, a tek 19. septembra branioci su predali grad Bihać. Pad Bihaća je obeshrabrujuće djelovao na branioce ostalih gradova Bosanske Krajine, tako da su oni osvojeni, uglavnom, bez pružanja nekog većeg otpora, izuzev Velike Kladuše i Pećigrada, gdje je otpor trajao sve do oktobra 1878. godine.
Turbe – mauzolej u Bihaću potiče iz perioda austrougarske uprave u Bosni i Hercegovini i izgrađeno je da bi se iskazao pijetet prema braniocima grada koji su hrabro poginuli u borbama protiv austrougarskih trupa. Turbe je bilo od drveta. Na mjestu turbeta tokom 1890 izgrađena je crkva, a austrougarska vlast, da bi odobrovoljila muslimansko stanovništvo Bihaća, sagradila je sadašnje turbe o svom trošku.
Ovaj čisto sakralni spomenik bio je teže oštećen u toku posljednjeg rata, ali je popravljen i danas predstavlja neprocjenjivu vrijednost bošnjačke duhovne kulture na ovim krajiškim prostorima.
Opis
Većim dijelom objekat je izgrađen od precizno klesanih blokova kamena bihacita koji je otesan u obliku kvadera i slagan u pravilne redove. Donju zonu predstavljaju grubo obrađeni kameni kvadri složeni u četiri horizontalna reda sa vrlo naglašenim spojnicama. Bihacit je vrlo mekan i lagan krečnjak. Zidovi turbeta su završeni naglašenim kamenim vijencem koji iz zida izlazi 35 cm. Turbe je presvedeno kupolom koja je pokrivena pocinčanim limom.
U turbetu su dva drvena kabura – sarkofaga sa nišanima na kojima su turbani. Na samom turbetu, kao i nišanima nema nikakvog zapisa, ali dekorisani su mnogobrojnim ukrasima - tordiranim trakama.
Istorijska građevina – Turbe-mauzolej u Bihaću proglašeno je za nacionalni spomenik Bosne i Hercegovine.
NGC 4678-1
NGC 4678-1 (također poznat kao IC 824-1 i MCG -1-33-18) je spiralna galaksija koja je udaljena oko 67 miliona sg od Zemlje i nalazi se u sazviježđu Djevica. Najveći prečnik je 1,00 (19 hiljada sg) a najmanji 0,5 uglovnih minuta (9 hiljada sg).
Najbliži NGC/IC objekti
Sljedeći spisak sadrži deset najbližih NGC/IC objekata.
Boyz II Men
Boyz II Men je vokalna grupa pjevača iz Philadelphia(SAD) koja se bavi R&B/soul muzikom. Grupa se formirala 1998 godine i sastojala se od 5 članova. Boyz II Men se sada sastoji od Wanya Morris, Shawn Stockman i Nathan Morris. U 2004 godini je Michael McCary izašo iz grupe dok je Marc Nelson već 1990 godine napustio grupu. Njih dvojica su bili originalni osnivači grupe.
Grupa je bila jako popularna između 1992 i 1997 godine. Imali su pet broj 1 hitova u Americi. Suđeći po prodajama njihovih albuma i singlova, oni su najuspješnija R&B grupa svih vremena.
Njihova najuspješnija pjesma je “End of The Road” koja je također soundtrack iz filma Boomerang u kojem glavnu ulogu ima poznati Američki glumac Eddie Murphy. Pojavili su se i u jednoj božićnoj epizodi popularne serije ‘The fresh prince of Bel-Air’.
Njihov najveći interrnacionalni hit je bio ‘One sweet day’ u saradnji sa Mariah Carey. Ova pjesma je stajala 16 sedmica na broju 1 na Američkoj top-listi.
Pjesma ‘Hey Lover’ sa reperom LL Cool J je također bila veliki internacionalni hit.
Zadnji album iz 2006 godine se zove The Remedy. U novembru 2007 je izašao njihov novi album koji se zove ‘Motown: A Journey Through Hitsville USA’.
Pirofosfat
Pirofosfati ili difosfati su anioni, soli i estri pirofosforne kiseline.
Hemija
Ove supstance se mogu dobiti zagrijavanjem fosfata (lat. pyro = vatra). Poznati su kao dobri agensi za grupisanje složenijih molekula pa imaju široku industrijsku primjenu. Pirofosfat je prvi član porodice polifosfata. Kao prehrambeni aditivi, difosfati su poznati pod oznakom E450.
Oznaka pirofosfati je također ime estera koji nastaju tokom reakcije kondenzacije fosforiliranih bioloških spojeva sa neorganskim fosfatima, kao što je dimetilalil pirofosfat. Ova veza je u kategoriji visoko energetskih fosfatnih veza.
Sintezu tetraetil pirofosfata je prvi put uradio i opisao 1854. Filip de Klermont.
Biohemija
Pirofosfati su veoma znažajni u biohemijskim reakcijama. Anion P2O74− (PPi) se formira u ćelijama, putem hidrolize adenozin trifosfata u adenozin monofosfat
Pirofosfatni anion (P2O74−) je anhidrid fosfata. Nestabilan je u vodenom rastvoru i hidrolizira se u neorganske fosfate:
ili u biološkoj notaciji:
Reakcije hidrolize jednostavnih polifosfata, kao što je pirofosfat, linearni trifosfat, ADP i ATP, enzimske katalize, u normalnim okolnostima, teku izuzetno sporo u svim sredinama, izuzimajući visoko kisele.
Sejšeli na Svjetskom prvenstvu u atletici 2017.
Sejšele na Svjetskom prvenstvu u atletici 2017. u Londonu od 4. do 13. augusta 2017. predstavljalo je jedan atletičar.
Grej
Grej (oznaka: Gy) je jedinica iz Međunarodnog sistema jedinica za apsorbiranu dozu ionizirajućeg zračenja (npr. rendgenskog zračenja), i definira se kao apsorpcija jednog džula ionizirajućeg zračenja u jednom kilogramu materije (obično ljudskog tkiva). Nazvana je prema britanskom fizičaru Louisu Haroldu Grayu.
Radi poznavanja historije i proučavanja historijskih knjiga potrebno je navesti da je prije uvođenja SI jedinica, jedinica za apsorbiranu dozu bila rad (engl. Radiation Absorbed Dose). Pri tom vrijedi jednakost 1 Gy = 100 rad. Dakle rad je 100 puta manja jedinica od Gy. Apsorbirana doza se može mjeriti na više načina, no u praksi se ne mjeri, nego se informacija o apsorbiranoj dozi dobija poznavanjem ili određivanjem ekspozicije.
Apsorbirana doza ili apsorbirana doza ionizirajućeg zračenja (skraćeno doza; D) je količina energije ionizirajućeg zračenja koju apsorbira tvar na koju zračenje djeluje. Efekti zavise najviše od apsorbirane energije i karakteristika tvari koja je energiju apsorbirala. Kada se liječi rak (bolest) s ionizirajućim zračenjem (radioterapija), doktor će obično propisati radioterapiju u grejima (Gy). Ukoliko govorimo o opasnosti ili riziku od ionizirajućeg zračenja, onda govorimo o ekvivalentnoj dozi, a SI izvedena mjerna jedinica je sievert (Sy).
Trovanje radijacijom
Jedinicom grej mjerimo pohranjenu energiju zračenja. Biološki učinci zavise od vrste i energije zračenja kao i vrste organizma i tkiva koji su ozračeni. Jedinicom sievert se pokušavaju uračunati i ove varijacije.
Izlaganje cijelog tijela dozi od 5 ili više graya visokoenergetskih zračenja, u jednom trenutku, obično dovodi do smrti u roku od 14 dana. Ova doza predstavlja 375 džula za prosječnu težinu odrasle osobe od 75 kg. Pošto je grej mjera za tako veliku količinu radijacije, u medicinskom mjerenju zračenja se obično mjeri u milligray (mGy).
Opasno velike količine zračenja koje pogode fetus u prvom trimestru primarno oštećuju srce i krvotok, dok u kasnijoj trudnoći zračenje uglavnom oštećuje mozak.
Bijelo Polje
mini|280px|Bijelo Polje, srpska pravoslavna crkva "Sv. Nikola" sa grobljem Bijelo Polje (ćir. Бијело Поље) je grad i bivše naseljeno mjesto, te sjedište općine u Crnoj Gori.
Geograski položaj
Bijelo Polje je saobraćajni i kulturni centar sjevernog dijela zemlje.
Stanovništvo
Na popisu stanovništva 2011. godine općina Bijelo Polje imala je 46.051 stanovnika, od čega na užem gradskom području Bijelog Polja (naselja Babića Brijeg, Centar, Ćukovac, Gornji dio grada, Kruševo, Lipnica, Medanovići, Nikoljac, Pruška i Rijeke) 13.117.
Općina Bijelo Polje
Napomena: Nastala iz stare općine Bijelo Polje koja nije mijenjala granice.
Bijelo Polje (naseljeno mjesto)
Napomena: ''Do popisa 2003. iskazivano kao samostalno naselje, a zatim ukinuto i podijeljeno na više novih naselja.''
Cesária Évora
Cesária Évora (Mindelo, 27. august 1941. - Mindelo, 17. decembar 2011 ) bila je najpoznatija zelenortska pjevačica i simbol world muzike posljednjih godina 20. vijeka.
Biografija
Cesária je rođena u lučkom gradu Mindelu na zelenortskom ostrvu São Vicente, u brojnoj i siromašnoj porodici. Otac joj je umro kad je imala sedam godina, tako da ju je majka dala u sirotište, jer je nije mogla izdržavati. Tu je počela pjevati u horu, i dobila poduku iz muzike.
Cesária je počela nastupati kao pjevačica po lokalnim barovima još kao maloljetnica sa šesnaest godina, Cize kako su je prijatelji zvali, imala je velik krug prijatelja muzičara, među kojim je bio B. Leza ili Beléza (pravim imenom Francisco Xavier da Cruz), koji je bio odličan kompozitor (većinu pjesama sa njenog prvog albuma komponovao je on) i jedan od autora posebnog zelenortskog muzičkog stila, morna. To je bila mješavina vrlo različitih utjecaja; od portugalskog fada (zvuci cavaquinha portugalska mini gitara, violina i klarineta u pozadini), do ritmova obližnje Afrike kao i dalekog Brazila. Cesária je ubrzo postala lokalna kraljica morne, ali to nimalo nije utjecalo na njen materijalni status, jer su joj nastupi po lokalnim barovima i hotelima donosili malo, tek toliko da preživi.
Nakon što je njena domovina 1975. postala nezavisna, počela je teška ekonomska kriza, jer portugalski brodovi više nisu koristili zelenortske luke, pa su barovi opustjeli. Cesária je vidjela da se od pjevanja više ne može živjeti, pa je digla ruke od muzike, i sljedećih deset godina se posvetila svojoj porodici, živjevši kao obična domaćica. To su bile teške godine za nju, kada se i propila.